Diari Oficial de la Generalitat Valenciana


Sumari del DOGV 5006, del 16-05-2005 (2005/4745)

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Treball i Afers Socials i la Generalitat Valenciana per a la realització de programes d'intervenció social integral per a erradicació de la pobresa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4745


Data del document
:   27-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * administració central
    * cooperació administrativa
    * pobresa

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Treball i Afers Socials i la Generalitat Valenciana per a la realització de programes d'intervenció social integral per a erradicació de la pobresa. [2005/X4745]
  
Subscrit, després de la tramitació prèvia reglamentària, entre el Ministeri de Treball i Afers Socials i la Generalitat Valenciana, el 16 de desembre de 2004, un Conveni de col·laboració per a la realització de programes d'intervenció social integral per a eradicació de la pobresa, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0235/2005, i que figura com a annex d'esta resolució.
  
València, 27 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI DE COL·LABORACIÓ ENTRE EL MINISTERI DE
  
TREBALL I AFERS SOCIALS I LA GENERALITAT
  
VALENCIANA PER A LA REALITZACIÓ DE PROGRAMES D'INTERVENCIÓ SOCIAL INTEGRAL PER A ERADICACIÓ
  
DE LA POBRESA
  
A Madrid, 16 de desembre de dos mil quatre
  
Reunits:
  
D'una part, l'Excel·lentíssim Senyor Jesús Caldera Sánchez-Capitán, com a ministre de Treball i Afers Socials, nomenat pel Reial Decret 558/2004, de 17 d'abril (Boletín Oficial del Estado núm. 94, del 18), en nom i representació de l'administració General de l'Estat, en virtut del que disposa la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14), sobre competència per a celebrar convenis de col·laboració amb les comunitats autònomes.
  
I d'una altra, l'Honorable Senyora consellera de Benestar Social, Alicia de Miguel García, nomenada pel Decret 5/2003, de 20 de juny, (DOGV núm. 4.527 de 21 de juny de 2003), del President de la Generalitat Valenciana, en nom i representació de la Generalitat Valenciana, autoritzada per a este acte per l'Acord del Govern Valencià de data 26 de novembre de 2004, en nom i representació de la Generalitat Valenciana.
  
Ambdós parts es reconeixen mútua capacitat per a obligar i convindre i
  
Manifesten:
  
I. Que la finalitat del present Conveni és la col·laboració entre el Ministeri de Treball i Afers Socials i la Generalitat Valenciana, per a finançar conjuntament projectes d'intervenció social integral per a persones en situació d'exclusió social.
  
II. Que el Ministeri de Treball i Afers Socials, en virtut de les competències que li són atribuïdes per la Constitució, pel Reial Decret 758/1996, de 5 de maig de creació i pel Reial Decret 562/2004, de 19 d'abril, pel qual s'aprova la seua estructura orgànica bàsica i la Generalitat Valenciana, d'acord amb el que establix la Llei 5/1982 d'1 de juliol i 5/1994 de 24 de març, que aprova i reforma respectivament el seu estatut d'autonomia, tenen competència en matèria d'acció social i servicis socials.
  
III. Que d'acord amb el que establix la regla quarta de l'apartat dos de l'art. 153 del Text Refós de la Llei General Pressupostària, en la redacció donada a este per la Llei 13/1996 de 30 de desembre, de Mesures Fiscals, Administratives i de l'Orde Social, és procedent la subscripció del present Conveni de Col·laboració.
  
IV. Que la Llei de Pressupostos Generals de l'estat vigent, inclou un crèdit adscrit al Ministeri de Treball i Afers Socials, que apareix consignat amb la classificació organicoeconòmica 59.45.483L.409.98 a comunitats autònomes per a projectes propis o concertats amb les corporacions locals per a eradicació de la pobresa.
  
V. Que la Generalitat Valenciana disposa, així mateix, de dotacions pressupostàries per a semblants fins.
  
VI. Que els projectes s'han seleccionat d'acord amb els criteris objectius de distribució del crèdit que, de conformitat amb les comunitats autònomes en la Conferència Sectorial d'Afers Socials, van ser aprovats per l'Acord del Consell de Ministres de data 16 de juliol de 2004 (BOE núm. 195, de 13 d'agost de 2004).
  
Que d'acord amb el que establix l'art. 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb l'anteriorment manifestat, ambdós parts acorden subscriure el present Conveni de Col·laboració, el qual es regirà per les següents
  
Clàusules:
  
Primera. Objecte del Conveni.
  
Constituïx l'objecte d'este Conveni la cooperació entre ambdós parts i la regulació del contingut i condicions de la subvenció per a la realització de projectes d'intervenció social integral per a eradicació de la pobresa i l'exclusió, que es relacionen en l'annex.
  
Segona. Aportacions econòmiques de les parts.
  
L'aportació econòmica del Ministeri de Treball i Afers Socials, per als fins del present Conveni, és de tres-cents set mil cinc-cents quaranta-huit euros amb dènou cèntims (307.548,19 euros), que es farà a càrrec del pressupost consignat per a tal fi en el present any.
  
La Generalitat Valenciana, directament o amb la cooperació de les corporacions locals participants en el desenvolupament dels projectes, es compromet a aportar la quantitat de tres-cents set mil cinc-cents quaranta-huit euros amb dènou cèntims (307.548,19 euros) a càrrec de l'aplicació econòmica 11.33.362.07.1 línia T0228 del pressupost per al 2004, segons l'annex que s'acompanya, quantitat que és la mateixa que aporta el Ministeri de Treball i Afers Socials per al finançament d'estos projectes, d'acord amb el que establix l'Acord de Consell de Ministres de data 16 de juliol de 2004, anteriorment citat.
  
Tercera. Pagament i justificació de la subvenció.
  
Després de la firma del present Conveni, el Ministeri de Treball i Afers Socials procedirà a transferir a la Generalitat Valenciana la quantitat que li correspon d'acord amb els projectes seleccionats i la normativa vigent.
  
D'acord amb el que disposa l'article 86.2 regla sexta de la Llei 47/2003, de 26 de novembre, General Pressupostària, la Generalitat Valenciana, finalitzat l'exercici econòmic i no més tard del 31 de març de l'exercici següent i en tot cas amb anterioritat a la corresponent celebració de la Conferència Sectorial d'Afers Socials, haurà de remetre un estat d'execució de l'exercici, indicant les quanties totals de compromisos de crèdit, obligacions reconegudes i pagaments realitzats l'any, detallat per cada una de les aplicacions pressupostàries del Pressupost de despeses de l'Estat des de les quals es van realitzar les transferències de crèdit. La informació així obtinguda serà posada en coneixement de la Conferència Sectorial i tinguda en compte en l'adopció dels acords de distribució de fons.
  
Així mateix, es presentarà una memòria d'avaluació formalitzada en model consensuat i homologat pel Ministeri i la Generalitat Valenciana en la Comissió de Seguiment prevista en la clàusula sèptima.
  
Quarta. Modificacions en el desenvolupament del projecte.
  
La comunitat autònoma haurà de comunicar qualsevol proposta de modificació que poguera sorgir en el desplegament i l'execució dels projectes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la comunitat autònoma, l'acceptació expressa de qualsevol variació en el desenvolupament dels projectes.
  
La sol·licitud de proposta de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Quinta. Publicitat.
  
En la publicitat que es realitze en qualsevol mitjà de comunicació social sobre les actuacions derivades d'estos projectes, s'hi farà constar expressament que estos es duen a terme en virtut de la col·laboració establida entre el Ministeri de Treball i Afers Socials i la Generalitat Valenciana.
  
Sexta. Informació.
  
La Generalitat Valenciana remetrà al Ministeri de Treball i Afers Socials les dades que calga per al seguiment i l'avaluació del desenvolupament d'accions que es financen basant-se en este Conveni.
  
Sèptima. Seguiment dels projectes.
  
Per al seguiment del present Conveni es constituirà una Comissió de Seguiment formada per un representant de la Direcció General de Servicis Socials i Dependència i un representant de cada una de les comunitats autònomes firmants, que farà les seues propostes als respectius centres directius o a la Conferència Sectorial d'Afers Socials, si escau.
  
La Comissió de Seguiment tindrà com a funcions, vetlar pel compliment del que establix el present Conveni, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
  
Els representants del Ministeri seran designats pel director general de Servicis Socials i Dependència i el representant de la comunitat autònoma pel/la director/a general competent.
  
Octava. Duració del Conveni.
  
La duració del Conveni s'establix per a l'exercici 2004.
  
L'extinció d'este Conveni per causa diferent de la finalització del termini de vigència establit en esta clàusula donarà lloc a la liquidació corresponent.
  
Novena. Qüestions litigioses.
  
Les qüestions litigioses que pogueren derivar-se del present Conveni, atesa la seua naturalesa juridicoadministrativa, seran sotmeses a l'orde jurisdiccional contenciós administratiu.
  
I, en prova de conformitat, subscriuen el present Conveni de col·laboració en dos exemplars, al lloc i en la data indicats en este document.
  
El ministre de Treball i Afers Socials,
  
(p.d., Ordre comunicada d'11 d'octubre de 2004),
  
la secretària d'Estat de Serveis Socials, Famílies i Discapacitat,
  
AMPARO VALCARCE GARCÍA
  
La consellera de Benestar Social,
  
ALICIA DE MIGUEL GARCÍA